open-index/open-wikipedia-markdown huggingface dataset:
พรปีใหม่

"**พรปีใหม่**" เป็นเพลงพระราชนิพนธ์ลำดับที่ 13 ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อพระราชทานพรปีใหม่ให้แก่พสกนิกรชาวไทย ทรงพระราชนิพนธ์ขึ้นในเดือนธันวาคม พ.ศ. 2494 เพื่อบรรเลงครั้งแรกในวันขึ้นปีใหม่ พ.ศ. 2495 ปัจจุบันสถานที่ต่าง ๆ ในประเทศไทยนิยมเปิดหรือบรรเลงเพลงนี้หลังจากเสร็จสิ้นการนับถอยหลังในวินาทีแรกที่เข้าสู่ปีใหม่

## ที่มา
ในเดือนธันวาคม พ.ศ. 2494 เมื่อพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จนิวัติพระนคร และประทับ ณ พระที่นั่งอัมพรสถาน พระราชวังดุสิต พระองค์มีพระราชประสงค์ที่จะพระราชทานพรปีใหม่แก่พสกนิกรชาวไทยด้วยเพลง จึงทรงพระราชนิพนธ์ทำนองขึ้น โดยทำนองมีลักษณะไล่ขึ้นลงเหมือนลูกคลื่น ล้อรับกันทั้งท่อน แต่เน้นเสียงในบางช่วงเพื่อสื่ออารมณ์ และทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าจักรพันธ์เพ็ญศิริ ทรงนิพนธ์คำร้องเป็นคำอวยพรปีใหม่ จากนั้นพระราชทานให้วงดนตรี 2 วงนำออกบรรเลง คือ วงดนตรีนิสิตจุฬาลงกรณ์มหาวิทยาลัย นำออกบรรเลง ณ จุฬาลงกรณ์มหาวิทยาลัย และวงดนตรีสุนทราภรณ์ นำออกบรรเลง ณ ศาลาเฉลิมไทย ในวันขึ้นปีใหม่ วันอังคารที่ 1 มกราคม พ.ศ. 2495

ในส่วนคำร้องนั้น พระเจ้าวรวงศ์เธอ พระองค์เจ้าจักรพันธ์เพ็ญศิริ ทรงนิพนธ์เป็นคำประพันธ์ 4 บท มีความหมายเป็นการอวยพรปีใหม่ ให้พสกนิกรมีชีวิตที่ดี สมหวังในทุกสิ่ง และยังขอพรจากสิ่งศักดิ์สิทธิ์ให้มาอวยพรให้ทุกคนมีโชคดีในชีวิต มีความเจริญรุ่งเรืองสุขสมหวังในทุกสิ่งตลอดปีและตลอดไป โดยคำว่า "ข้า" มาจากคำว่า "ข้าพเจ้า" ซึ่งหมายถึงพระบาทสมเด็จพระมหาภูมิพลอดุลยเดชมหาราช บรมนาถบพิตร ส่วนคำว่า "ปวงท่าน" ในที่นี้หมายถึงพสกนิกรชาวไทย ตามพระราชประสงค์ที่พระองค์ทรงต้องการพระราชทานพรปีใหม่ให้แก่พสกนิกรด้วยพระองค์เองผ่านเพลงข้างต้น

## เวอร์ชันคัฟเวอร์
ในปลายปี พ.ศ. 2559 จีดีเอชอัญเชิญเพลงพระราชนิพนธ์ "พรปีใหม่" มาจัดทำฉบับใหม่เพื่อประกอบภาพยนตร์ *[[พรจากฟ้า]]* ขับร้องโดย ธงไชย แมคอินไตย์ ศิลปินแห่งชาติ สาขาศิลปะการแสดง (ดนตรีไทยสากล-ขับร้อง) พ.ศ. 2565 และ วิโอเลต วอเทียร์ เรียบเรียงโดย วิชญ วัฒนศัพท์ เป็นเพลงจังหวะเร็ว แนวดนตรีสกา เพื่อให้เหมาะสมกับการเปิดในช่วงเวลาฉลองปีใหม่

## อ้างอิง

หมวดหมู่:เพลงพระราชนิพนธ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร
หมวดหมู่:ผลงานในปี พ.ศ. 2494
มาร์ชราชวัลลภ

**เพลงพระราชนิพนธ์ มาร์ชราชวัลลภ** หรือ **Royal Guards March** เป็นเพลงมาร์ชที่ใช้ในพิธีสวนสนามของทหารมหาดเล็กราชวัลลภรักษาพระองค์ เพื่อไว้ใช้ในพิธีสวนสนาม เพลงนี้พระราชนิพนธ์โดยพระบาทสมเด็จพระมหาภูมิพลอดุลยเดชมหาราช บรมนาถบพิตร ในปี พ.ศ. 2491 มีชื่อว่า "ราชวัลลภ" ต่อมาเนื้อร้องของเพลงนี้ประพันธ์โดยพันตรีศรีโพธิ์ ทศนุต ส่วนการเรียบเรียงดนตรีเป็นผลงานของพระเจนดุริยางค์ (ปิติ วาทยกร) พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระราชทานชื่อเพลงที่มีเนื้อร้องนี้ว่า "มาร์ชราชวัลลภ" เมื่อปี พ.ศ. 2495

## อ้างอิง

## แหล่งข้อมูลอื่น
* มาร์ชราชวัลลภ บรรเลงโดยวงดุริยางค์ทหารบก
* มาร์ชราชวัลลภ บรรเลงโดยวงออเครสตร้า จากการแสดงแสงสีเสียง We love King ณ พระที่นั่งอนันตสมาคม.
* มาร์ชราชวัลลภ บรรเลงโดยวงออเครสตร้าของมหาวิทยาลัยแห่งรัฐเท็กซัสตอนเหนือ
** มาร์ชราชวัลลภ บรรเลงโดยวงออเครสตร้าของมหาวิทยาลัยแห่งรัฐเท็กซัสตอนเหนือ 2

หมวดหมู่:เพลงพระราชนิพนธ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร
ราชวัลลภ
หมวดหมู่:เพลงในงานพิธี
หมวดหมู่:เพลงทหารบก
หมวดหมู่:ผลงานในปี พ.ศ. 2491
มาร์ชธงไชยเฉลิมพล

[200px|thumb|[ธงไชยเฉลิมพล ]]
**มาร์ชธงไชยเฉลิมพล** หรือ **The Colours March** เป็นเพลงพระราชนิพนธ์ ลำดับที่ 17 ทรงพระราชนิพนธ์ใน พ.ศ. 2495 ทรงพระกรุณาโปรดเกล้าฯ พระราชทานแก่กองทัพไทย เพื่อใช้ในการเชิญธงไชยเฉลิมพลในพิธีการของกองทัพ

## อ้างอิง

## แหล่งข้อมูลอื่น
* มาร์ชธงไชยเฉลิมพล

หมวดหมู่:เพลงพระราชนิพนธ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร
หมวดหมู่:เพลงในงานพิธี
ธ
หมวดหมู่:ผลงานในปี พ.ศ. 2495
ค่ำแล้ว

**ค่ำแล้ว** หรือ **Lullaby** () เป็นเพลงพระราชนิพนธ์ลำดับที่ 24 พระราชนิพนธ์เมื่อเดือนกรกฎาคม พ.ศ. 2498  พระกรุณาโปรดเกล้าฯ ให้พระเจ้าวรวงศ์เธอ พระองค์เจ้าจักรพันธ์เพ็ญศิริ นิพนธ์คำร้องภาษาอังกฤษร่วมกับท่านผู้หญิงนพคุณ ทองใหญ่ ณ อยุธยา และท่านผู้หญิงสมโรจน์ สวัสดิกุล ณ อยุธยา ประพันธ์คำร้องภาษาไทยถวาย

มีเรื่องเล่าว่า ครั้งหนึ่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร อุ้ม สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีไว้ในอ้อมพระกรข้างหนึ่ง อีกข้างหนึ่งทรงอิเลคโทนเพลงพระราชนิพนธ์ Lullaby แล้วสมเด็จพระเจ้าลูกเธอพระองค์น้อยก็หลับไป

เป็นเพลงที่พระราชนิพนธ์เมื่อมีพระราชธิดาแล้ว เพลงนี้มีผู้เข้าใจว่าพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรพระราชนิพนธ์พระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี แต่มีผู้นำรับสั่งของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีมาเล่าว่า

*“สมเด็จ พระเทพฯ รับสั่งว่าที่จริงแล้วไม่ได้พระราชนิพนธ์เพลงนี้เพื่อสมเด็จพระเทพฯ แต่ว่าเมื่อสมเด็จพระเทพฯ ฟังเพลงนี้ทีไรหลับทุกครั้ง ตอนนั้นท่านเพิ่งประสูติ ใครๆก็เลยคิดว่าเป็นเพลงสมเด็จพระเทพฯ”*
หมวดหมู่:เพลงพระราชนิพนธ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร
หมวดหมู่:ผลงานในปี พ.ศ. 2498
เพียร ยงหนู

**เพียร ยงหนู** เป็นประธานที่ปรึกษาสหภาพแรงงานรัฐวิสาหกิจ การไฟฟ้านครหลวง อดีตประธานสหภาพแรงงานรัฐวิสาหกิจ การไฟฟ้านครหลวง มีบทบาทสำคัญเป็นแกนนำสหภาพแรงงานรัฐวิสาหกิจในการคัดค้านการแปรรูปรัฐวิสาหกิจ

ด้านความเกี่ยวเนื่องทางการเมืองที่มีต่อกลุ่มที่เคลื่อนไหวทางการเมืองต่างๆ ในขณะนี้ไม่ชัดเจน

หมวดหมู่:พันธมิตรประชาชนเพื่อประชาธิปไตย
หมวดหมู่:การเมืองภาคประชาชน

เป็นผู้นำแรงงานที่ช่วยเหลือผู้ใช้แรงงานทั้งหลายในทุกๆเรื่อง แต่แรงงานในองค์กรตัวเองมีแต่เอาเปรียบ แบ่งพรรคแบ่งพวก
ฝัน (เพลงพระราชนิพนธ์)

**ฝัน** หรือ **เพลินภูพิงค์** หรือ **Somewhere Somehow** () เป็นเพลงพระราชนิพนธ์ลำดับที่ 28 ทรงพระราชนิพนธ์ใน พ.ศ. 2502 ทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าจักรพันธ์เพ็ญศิริ นิพนธ์คำร้องภาษาอังกฤษ และนายศรีสวัสดิ์ พิจิตรวรการ ประพันธ์คำร้อง "ฝัน" ได้ พระราชทานให้นำออกบรรเลงครั้งแรกในงานสมาคมนักเรียนเก่าสหรัฐอเมริกาในพระบรมราชูปถัมภ์ ณ เวทีลีลาศสวนอัมพร เมี่อวันที่ 21 กุมภาพันธ์ พ.ศ. 2502 และพระราชทานให้บรรเลงในงานสมาคมนักเรียนเก่าอังกฤษในพระบรมราชูปถัมภ์ ในวันที่ 28 กุมภาพันธ์ พ.ศ. 2502 

ต่อมาใน พ.ศ. 2509 เมื่อสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงเสด็จฯ แปรพระราชฐานไปประทับ ณ พระตำหนักภูพิงค์ราชนิเวศน์ ทรงประทับพระราชหฤทัยในความงามของอุทยานดอกไม้นานาพรรณและภูมิทัศน์โดยรอบ จึงได้กราบบังคมทูลขอพระราชทานทำนองเพลงนี้ให้ท่านผู้หญิงมณีรัตน์ บุนนาค แต่งคำร้อง "เพลินภูพิงค์" ขึ้นอีกคำร้องหนึ่ง 

หมวดหมู่:เพลงพระราชนิพนธ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร
หมวดหมู่:ผลงานในปี พ.ศ. 2502
กามเทพ

**กามเทพ** (สันสกฤต: काम देव) เป็นเทพเจ้าในความเชื่อของศาสนาฮินดู ถือเป็นเทพเจ้าแห่งความรัก (กาม หมายถึง ความรัก ความปรารถนา) มีขอช้างเป็นอาวุธ ในวรรณคดีไทยเรียกว่า **ขอกาม** มีพรรณนาไว้ในวรรณคดีไทยสมัยอยุธยา

กามเทพของอินเดีย มีชื่อเรียกหลายชื่อ ได้แก่ อนังคะ (ไร้ตัวตน), กันทรรป, มันมถะ (ผู้กวนหัวใจ), มทนะ (มึนเมา), รติกานตะ (เจ้าแห่งฤดูกาล), ปุษปวาน หรือ กาม ก็มี

กามเทพนั้น มักจะบรรยายภาพเป็นชายหนุ่มรูปงาม มีปีก มีอาวุธเป็นคันศรและธนู คันศรนั้นทำมาจากลำอ้อย มีผึ้งตอม และลูกศรประดับด้วยดอกไม้หอม 5 ชนิด มีสหายเป็นนกดุเหว่า นกแก้ว ผึ้ง ฤดูใบไม้ผลิ และสายลมเอื่อย ทั้งหมดล้วนเป็นสัญลักษณ์ของฤดูใบไม้ผลิ

ตามศิวปุราณะ กล่าวว่า กามเทพเป็นโอรสของพระพรหม ตำนานอื่น ๆ เช่น สกันธปุราณะ ถือว่ากามเทพเป็นพี่ชายของประสุติ ทั้งสองเป็นโอรสของศตรุป โอรสของพระพรหม แต่ตำนานทั้งหมดเล่าตรงกัน ว่ากามเทพนั้น สมรสกับนางรตี ธิดาของประสุติและทักษะ บางตำนานเชื่อว่ากามเทพยังเคยเป็นอวตารหนึ่งของปรัทยุมนะ โอรสของพระกฤษณะ และนางรุกมิณี

## หมายเหตุ

## ดูเพิ่ม
* คิวปิด

## อ้างอิง

* Benton, Catherine (2006), God of desire: tales of Kamadeva in Sanskrit story literature, State University of New York Press, 236, ISBN 0-7914-6565-9

หมวดหมู่:เทพเจ้าฮินดู
คิวปิด

ในเทพปกรณัมคลาสสิก **คิวปิด** (; ) เป็นพระเจ้าแห่งความปรารถนา ความรักแบบกาม (erotic) ความดึงดูดและวิภาพ (affection) มักพรรณนาว่าพระองค์เป็นพระโอรสของเทพีวีนัส เทพีแห่งความรักของโรมัน ภาคกรีก คือ **[[เอียรอส]]** (Eros)

แม้ว่าเอียรอสปรากฏเป็นเด็กผอมบางมีปีกในศิลปะกรีกคลาสสิก แต่ระหว่างสมัยเฮลเลนนิสติก มีการพรรณนาพระองค์เป็นเด็กชายเจ้าเนื้อเพิ่มขึ้น ในช่วงนี้ รูปเคารพของพระองค์ได้ธนูและลูกศรซึ่งเป็นตัวแทนของบ่อเกิดอำนาจของพระองค์เพิ่มขึ้นมา มนุษย์หรือกระทั่งพระเจ้าที่ถูกยิงด้วยลูกศรของคิวปิดจะเปี่ยมด้วยความปรารถนาซึ่งควบคุมไม่ได้ ตามตำนาน คิวปิดเป็นตัวละครรองซึ่งดำเนินโครงเรื่องเป็นส่วนมาก พระองค์เป็นตัวละครหลักเฉพาะในนิทานคิวปิดและไซคี ซึ่งเมื่อต้องอาวุธของพระองค์เอง พระองค์ก็ได้สัมผัสประสบการณ์ความรักอันเจ็บปวด แม้ไม่มีการเล่าเรื่องยาวอื่นเกี่ยวกับคิวปิด แต่แบบแผนประเพณีของพระองค์นั้นอุดมในแก่นเรื่องกวีและฉากเรื่องภาพ เช่น "ความรักชนะทุกสิ่ง" และการลงโทษหรือทรมานแก้เผ็ดของคิวปิด

## คิวปิดและไซคี

## อ้างอิง

## ดูเพิ่ม
* กามเทพ

หมวดหมู่:เทพเจ้าโรมัน
หมวดหมู่:ตัวละครที่เป็นนักยิงธนู
กามเทพ (แก้ความกำกวม)

**กามเทพ** เป็นเทพเจ้าฮินดู มาจากภาษาสันสกฤตว่า กามเทวะ ซึ่งในภาษาไทยมักจะกล่าวถึง เทพองค์อื่น ซึ่งรวมถึง
* กามเทพ เทพเจ้าแห่งความรักของฮินดู มีขอช้างเป็นอาวุธ
* คิวปิด เทพเจ้าแห่งความรักของโรมัน มักถูกวาดภาพเป็นเด็กชายตัวจ้ำม่ำ เปลือย มีกระบอกศรอยู่ข้างหลัง ในมือถือคันศร หรือกำลังน้าวศร
* เอียรอส เทพเจ้าแห่งความรักของกรีก
* ผู้เฒ่าจันทรา เทพเจ้าแห่งความรักของลัทธิเต๋าและศาสนาชาวบ้านจีน
ผู้ว่าราชการกรุงเทพมหานคร

**ผู้ว่าราชการกรุงเทพมหานคร** เป็นหัวหน้าฝ่ายบริหารของกรุงเทพมหานคร ตำแหน่งนี้จัดตั้งขึ้นจากประกาศของคณะปฏิวัติ ฉบับที่ 335 (สมัย จอมพล ถนอม กิตติขจร) และพระราชบัญญัติระเบียบบริหารราชการกรุงเทพมหานคร พ.ศ. 2518 ผู้ดำรงตำแหน่งมีที่มาจากการเลือกตั้งโดยตรง มีวาระการดำรงตำแหน่งคราวละสี่ปี (หรือบางช่วงมาจากคำสั่งของคณะรัฐประหาร)

ผู้ดำรงตำแหน่งคนที่ 17 และคนปัจจุบัน คือ ชัชชาติ สิทธิพันธุ์ ซึ่งดำรงตำแหน่งเมื่อวันที่ 22 พฤษภาคม พ.ศ. 2565

## อำนาจหน้าที่ของผู้ว่าราชการกรุงเทพมหานคร
ตามกฎหมายปัจจุบันคือ พระราชบัญญัติระเบียบบริหารราชการกรุงเทพมหานคร พ.ศ. 2528 ในมาตรา 49 กำหนดให้ผู้ว่าราชการกรุงเทพมหานคร มีอำนาจหน้าที่ดังนี้
# กำหนดนโยบาย บริหารราชการของกรุงเทพมหานคร ให้เป็นไปตามกฎหมาย
# สั่ง อนุญาต อนุมัติ เกี่ยวกับราชการของกรุงเทพมหานคร
# แต่งตั้งและถอดถอน รองผู้ว่าราชการกรุงเทพมหานคร เลขานุการผู้ว่าราชการกรุงเทพมหานคร ผู้ช่วยเลขานุการผู้ว่าราชการกรุงเทพมหานคร และแต่งตั้งและถอดถอนผู้ทรงคุณวุฒิ เป็นประธานที่ปรึกษา ที่ปรึกษา หรือคณะที่ปรึกษาของผู้ว่าราชการกรุงเทพมหานคร หรือเป็นคณะกรรมการ เพื่อปฏิบัติราชการใด ๆ 
# บริหารราชการตามที่คณะรัฐมนตรี นายกรัฐมนตรี หรือรัฐมนตรีว่ากากระทรวงมหาดไทยมอบหมาย
# วางระเบียบเพื่อให้งานของกรุงเทพมหานคร เป็นไปโดยเรียบร้อย
# รักษาการให้เป็นไปตามข้อบัญญัติกรุงเทพมหานคร
# อำนาจหน้าที่อื่นตามที่บัญญัติไว้ในพระราชบัญญัตินี้ (เช่น การเป็นผู้บังคับบัญชาของข้าราชการ และลูกจ้างกรุงเทพมหานคร ตามมาตรา 50 การเสนอร่างข้อบัญญัติกรุงเทพมหานคร ตามมาตรา 98 เป็นต้น)และตามที่กฎหมายอื่นกำหนดไว้ (เช่น อำนาจหน้าที่ซึ่งกฎหมายอื่นกำหนดให้เป็นอำนาจหน้าที่ของผู้ว่าราชการจังหวัด นายกเทศมนตรี หรือคณะเทศมนตรี ตามมาตรา 50 เป็นต้น)

## รายชื่อผู้ว่าราชการกรุงเทพมหานคร

## ดูเพิ่ม
* การเลือกตั้งผู้ว่าราชการกรุงเทพมหานคร
* สภากรุงเทพมหานคร

## หมายเหตุ

## อ้างอิง

## แหล่งข้อมูลอื่น
* สำนักงานปกครองท้องถิ่นกรุงเทพมหานคร
* ผู้ว่าราชการกรุงเทพมหานครในอดีต
สายฝน

**สายฝน** อาจหมายถึง
* สายฝน (เพลงพระราชนิพนธ์) เป็นเพลงพระราชนิพนธ์ลำดับที่ 3 เป็นงานทดลองของพระองค์ในจังหวะวอลท์ซ 
* สายฝน (ภาพยนตร์) ภาพยนตร์ไทยจากการกำกับของ ดอกดิน กัญญามาลย์ ออกฉายครั้งแรกเมื่อ พ.ศ. 2516
* สายฝน (บุหรี่) ชื่อสินค้าบุหรี่
* ฝน
กองทัพอากาศ

**กองทัพอากาศ** คือกองกำลังติดอาวุธที่ปฏิบัติการในอากาศหรือเกี่ยวข้องกับอากาศ โดยใช้อากาศยานเป็นส่วนใหญ่ มีหน้าที่ปกป้องน่านฟ้าของประเทศนั้น ๆ

## ดูเพิ่ม
* กองทัพอากาศไทย

## อ้างอิง

หมวดหมู่:กองทัพอากาศ
70

**70** (**เจ็ดสิบ**) เป็นจำนวนธรรมชาติที่อยู่ถัดจาก 69 (หกสิบเก้า) และอยู่ก่อนหน้า 71 (เจ็ดสิบเอ็ด)

## คำเติมนำหน้า
* ภาษากรีก - 
* ภาษาละติน - 

## ความหมาย
* ปี พ.ศ. 70 และ ค.ศ. 70
* 70 เป็นเลขอะตอมของ อิตเทอร์เบียม
* 70 ไมล์/ชั่วโมง เป็น ความเร็วจำกัดในการขับขี่ในหลายรัฐในสหรัฐอเมริกา (บางรัฐจะเป็น 65 หรือ 75)

## ในทางคณิตศาสตร์

หมวดหมู่:จำนวนเต็ม
เกษตรศาสตร์ (แก้ความกำกวม)

**เกษตรศาสตร์** อาจหมายถึง
* มหาวิทยาลัยเกษตรศาสตร์ (/-กะเสดสาด/)
** เกษตรศาสตร์ (เพลงพระราชนิพนธ์) - เพลงประจำสถาบันของมหาวิทยาลัยเกษตรศาสตร์
** สโมสรฟุตบอลมหาวิทยาลัยเกษตรศาสตร์ - สโมสรฟุตบอลในไทยลีก 2
* เกษตรศาสตร์ (/กะเสดตฺระสาด/) - วิชาว่าด้วยการเกษตรกรรม
สภากรุงเทพมหานคร

**สภากรุงเทพมหานคร** (ย่อ: สก.) เป็นองค์กรฝ่ายสภาของกรุงเทพมหานคร มีหน้าที่ควบคุม ตรวจสอบและดูแลการบริหารราชการกรุงเทพมหานครของฝ่ายบริหาร ซึ่งมีผู้ว่าราชการกรุงเทพมหานครเป็นหัวหน้าคณะ ปัจจุบันมีวิพุธ ศรีวะอุไร เป็นประธานสภา, เนติภูมิ มิ่งรุจิราลัย เป็นรองประธานสภา คนที่หนึ่ง และฉัตรชัย หมอดี เป็นรองประธานสภา คนที่สอง

## โครงสร้าง
สภากรุงเทพมหานครมีสมาชิกสภากรุงเทพมหานครที่มาจากการเลือกตั้งหรือแต่งตั้ง ซึ่งมีจำนวนและวาระแตกต่างกันไปแล้วแต่กำหนด

### สมาชิกสภากรุงเทพมหานคร

สำหรับสภากรุงเทพมหานครชุดที่ 13 สมาชิกสภา 50 คนมาจากการเลือกตั้งระบบแบ่งเขต โดยมีสมาชิก 1 คนต่อ 1 เขตของกรุงเทพมหานคร มีวาระดำรงตำแหน่งคราวละ 4 ปี และทำหน้าที่เป็นคณะกรรมการสามัญประจำสภากรุงเทพมหานคร อันเป็นตัวแทนภาระหน้าที่รับผิดชอบของสภากรุงเทพมหานคร 

ในปี 2553 สมาชิกสภากรุงเทพมหานคร มีจำนวนทั้งสิ้น 61 คน โดยเริ่มจากการเลือกตั้ง ส.ก.ส.ข.ในวันอาทิตย์ที่ 29 สิงหาคม พ.ศ. 2553 เนื่องจากมีเขตทั้งหมด 5 เขตมีประชากรมากขึ้น ได้แก่ เขตบางขุนเทียน, เขตลาดกระบัง, เขตประเวศ, เขตคลองสามวา, เขตบางกะปิ โดยเขตที่มีสมาชิกสภากรุงเทพมหานคร ได้มากกว่า 1 คน จะต้องเป็นเขตที่มีจำนวนประชากรมากกว่า 150,000 คน ซึ่งปัจจุบันมีทั้งหมด 11 เขตที่จะมีสมาชิกสภากรุงเทพมหานครได้มากกว่า 1 คน คือ 2 คน ได้แก่ เขตบางเขน, เขตจตุจักร, เขตสวนหลวง, เขตดอนเมือง, เขตสายไหม, เขตลาดกระบัง, เขตคลองสามวา, เขตประเวศ, เขตจอมทอง, เขตบางแค, เขตบางขุนเทียน

สภากรุงเทพมหานคร ชุดที่ 13 หรือชุดปัจจุบัน มาจากการเลือกตั้งเมื่อวันที่ 22 พฤษภาคม พ.ศ. 2565 จำนวนสมาชิกทั้งสิ้น 50 คน

### คณะกรรมการสามัญ

## ค่าตอบแทน
สมาชิกสภากรุงเทพมหานครได้รับค่าตอบแทน 48,450 บาทต่อเดือน รองประธานสภาฯ ได้รับค่าตอบแทน 61,140 บาทต่อเดือน และประธานสภาฯ ได้รับค่าตอบแทนเดือนละ 73,560 บาทต่อเดือน

## ลำดับสภากรุงเทพมหานคร

## รายชื่อประธานสภากรุงเทพมหานคร
ประธานสภากรุงเทพมหานครจะดำรงตำแหน่ง 2 ปี จากนั้นจะมีการลงมติใหม่อีกครั้ง

## อ้างอิง

## ข้อมูลเพิ่มเติม
* พรรคประชาธิปัตย์ เป็นพรรคที่มีสมาชิกสภากรุงเทพมหานครยาวนานที่สุด นับตั้งแต่สภาชุดที่ 5 เป็นต้นมา (ยกเว้นสภากรุงเทพมหานคร ชุดที่ 12 ซึ่งมาจากการแต่งตั้งจาก คณะรักษาความสงบแห่งชาติ)
* พรรคพลังธรรม เป็นพรรคที่เคยมีสมาชิกสภากรุงเทพมหานครมากที่สุดในประวัติศาสตร์ โดยมีจำนวนทั้งสิ้น 50 คน จากทั้งหมด 57 คน ในสภากรุงเทพมหานคร ชุดที่ 7
* กำจัด ผาติสุวัณณ เป็นประธานสภากรุงเทพมหานครที่ดำรงตำแหน่งนานที่สุด รวมเวลาทั้งสิ้น 7 ปี

## แหล่งข้อมูลอื่น
* สภากรุงเทพมหานคร 
* สำนักงานเลขานุการสภากรุงเทพมหานคร
* รายชื่อสมาชิกสภากรุงเทพมหานคร 
* ข้อบังคับการประชุมสภากรุงเทพมหานคร (ฉบับที่ ๒) พ.ศ. ๒๕๖๓

*
หมวดหมู่:สภากรุงเทพมหานคร
หมวดหมู่:ก่อตั้งในกรุงเทพมหานครในปี พ.ศ. 2516
แคนซัสซิตี

**แคนซัสซิตี** (Kansas City) เป็นชื่อเมืองในสหรัฐอเมริกาสองเมืองที่อยู่ใกล้กันโดยมีชื่อเดียวกัน ถูกกั้นกลางโดยแม่น้ำแคนซัส ได้แก่
* แคนซัสซิตี (รัฐมิสซูรี) ตั้งอยู่ในรัฐมิสซูรี และเป็นที่ตั้งของทีมอเมริกันฟุตบอล แคนซัสซิตี ชีฟส์
* แคนซัสซิตี (รัฐแคนซัส) ตั้งอยู่ในรัฐแคนซัส
หม่อมหลวงมณีรัตน์ บุนนาค

ท่านผู้หญิง**มณีรัตน์ บุนนาค** (นามเดิม หม่อมหลวงมณีรัตน์ สนิทวงศ์; 23 มิถุนายน พ.ศ. 2465 - 23 เมษายน พ.ศ. 2543) เป็นธิดาของเจ้าพระยาวงษานุประพัทธ์ (หม่อมราชวงศ์สท้าน สนิทวงศ์) กับท้าววนิดาพิจาริณี (บาง สนิทวงศ์ ณ อยุธยา) มีพี่ร่วมบิดามารดาคือ หม่อมหลวงบัว กิติยากร และพลโท นายแพทย์หม่อมหลวงจินดา สนิทวงศ์ มีศักดิ์เป็นพระมาตุจฉาในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง มีผลงานที่สร้างชื่อเสียงมากมาย เช่น ผู้ประพันธ์คำร้องภาษาไทยในเพลงพระราชนิพนธ์ ความฝันอันสูงสุด เพลินภูพิงค์ เกิดเป็นไทย ตายเพื่อไทย แผ่นดินของเรา เตือนใจ ไร้เดือน เกาะในฝัน 

ท่านผู้หญิงมณีรัตน์ สมรสกับสุรเทิน บุนนาค บุตรอำมาตย์ตรี พระพิศาลสุริยศักดิ์ (เทิน บุนนาค) กับผัน พิศาลสุริยศักดิ์ (สกุลเดิม สินธุสาร) มีบุตรชาย 2 คน คือ พลเอก กรีเมศร์ บุนนาค (นามเดิม ศูลี) และพันเอก สุรธัช บุนนาค

ท่านผู้หญิงมณีรัตน์ได้รับพระราชทานเครื่องราชอิสริยาภรณ์จุลจอมเกล้า ชั้นทุติยจุลจอมเกล้าวิเศษ จึงใช้คำนำหน้าท่านผู้หญิง

## การศึกษา
* โรงเรียนเซนต์โยเซฟคอนแวนต์ 
* โรงเรียนสายปัญญา ในพระบรมราชินูปถัมภ์ 
* โรงเรียนเตรียมอุดมศึกษา 
* คณะอักษรศาสตร์ จุฬาลงกรณ์มหาวิทยาลัย

## การทำงาน
หม่อมหลวงมณีรัตน์ บุนนาค รับราชการเป็นนางสนองพระโอษฐ์ ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ตั้งแต่ปี พ.ศ. 2493 ซึ่งเป็นปีราชาภิเษกสมรส จนถึงแก่อนิจกรรม เมื่อวันที่ 23 เมษายน พ.ศ. 2543 สิริอายุ 77 ปี การนี้ ทรงพระกรุณาโปรดเกล้าฯ พระราชทานโกศมณฑป ฉัตรเครื่องสูงทองแผ่ลวด และรับศพไว้ในพระบรมราชานุเคราะห์โดยตลอด ตั้งศพสวดพระอภิธรรม ณ ศาลาบัณณรศภาค วัดเบญจมบพิตรดุสิตวนารามราชวรวิหาร ต่อมาพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปในการพระราชทานเพลิงศพเมื่อวันที่ 9 พฤศจิกายน พ.ศ. 2543 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร

นอกจากคำร้องเพลงพระราชนิพนธ์แล้ว ยังเป็นผู้รับสนองพระราชเสาวนีย์ในการแต่งเพลงเพื่อพระราชทานแก่ผู้ปฏิบัติหน้าที่เพื่อชาติ โดยใช้ทำนองเพลงเดิมที่เป็นที่รู้จักอยู่แล้ว เช่น
* วอลซ์ทหารมหาดเล็ก ใช้ทำนองเพลง A Bicycle build for two 
* ชมประดู่ ใช้ทำนองเพลง La Mer 
* ตำรวจตระเวนชายแดน ใช้ทำนองเพลง Danny Boy
* ย่าเหล
* ดอกต้อยติ่ง
* ผู้ดี

ในงานสาธารณประโยชน์ด้านอื่น ท่านผู้หญิงมณีรัตน์เป็นต้นคิดและเป็นหนึ่งในกลุ่มผู้ริเริ่มผู้มีบทบาทสำคัญที่สุดในการสร้างสวนหลวง ร.9 ขึ้นเพื่อเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 5 รอบ 5 ธันวาคม พ.ศ. 2530

## เครื่องราชอิสริยาภรณ์

## ลำดับสาแหรก



## อ้างอิง

## แหล่งข้อมูลอื่น
* http://www.lib.nu.ac.th/tipitaka/tape_m.asp 
* http://www.rspg.org/cooking/thanpuyingkit/mnrkitchen.htm

หมวดหมู่:นักเขียนชาวไทย
หมวดหมู่:บุคคลที่เกี่ยวข้องกับเพลงพระราชนิพนธ์
หมวดหมู่:ท่านผู้หญิง
หมวดหมู่:หม่อมหลวง
หมวดหมู่:ราชสกุลสนิทวงศ์
หมวดหมู่:สกุลบุนนาค
หมวดหมู่:บุคคลจากโรงเรียนเซนต์โยเซฟคอนเวนต์
หมวดหมู่:บุคคลจากโรงเรียนสายปัญญา ในพระบรมราชินูปถัมภ์
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากเขตปทุมวัน
หมวดหมู่:บุคคลจากเขตหลักสี่
80

**80** (**แปดสิบ**) เป็นจำนวนธรรมชาติที่อยู่ถัดจาก 79 (เจ็ดสิบเก้า) และอยู่ก่อนหน้า 81 (แปดสิบเอ็ด)

## คำเติมนำหน้า
* ภาษากรีก - 
* ภาษาละติน - 

## ความหมาย
* ปี พ.ศ. 80 และ ค.ศ. 80
* 80 เป็นเลขอะตอมของปรอท
* *[[80 วันรอบโลก]]* เป็นนวนิยายแนววิทยาศาสตร์ของฌูล แวร์น
* 80 บาท เป็น 1 ชั่ง ตามหน่วยชั่งและหน่วยเงินตราของไทย

## ในทางคณิตศาสตร์

หมวดหมู่:จำนวนเต็ม
นพคุณ ทองใหญ่ ณ อยุธยา

ศาสตราจารย์ ท่านผู้หญิง**นพคุณ ทองใหญ่ ณ อยุธยา** (เดิม โนบุโกะ ทาคากิ; 17 กันยายน พ.ศ. 2455 — 26 มีนาคม พ.ศ. 2533) อดีตอาจารย์ประจำคณะอักษรศาสตร์ จุฬาลงกรณ์มหาวิทยาลัย เป็นผู้ประพันธ์คำร้องภาษาอังกฤษเพลงพระราชนิพนธ์ Falling Rain (สายฝน), Near Dawn (ใกล้รุ่ง), Lullaby (ค่ำแล้ว)

## ประวัติ
ท่านผู้หญิงนพคุณ ทองใหญ่ ณ อยุธยา มีนามเดิมว่า โนบุโกะ ทาคากิ เป็นบุตรคนที่สี่ของโรกุจิโร ทาคากิ (ชาวญี่ปุ่น) กับลูลูเบล วินนี (ชาวอเมริกันเชื้อสายไอริช) เกิดเมื่อวันที่ 17 กันยายน พ.ศ. 2455 ที่ รัฐโรดไอแลนด์ สหรัฐ มีพี่สาวสองคน พี่ชายหนึ่งคน เธอเติบโตในเมืองอีทากา รัฐนิวยอร์ก สำเร็จการศึกษาระดับปริญญาตรีเกียรตินิยมด้านอักษรศาสตร์และวิทยาศาสตร์ วิชารองครุศาสตร์จากมหาวิทยาลัยคอร์เนล รัฐนิวยอร์ก สมรสกับหม่อมราชวงศ์จักรทอง ทองใหญ่ (อดีตรัฐมนตรีว่าการกระทรวงเกษตรและสหกรณ์ ในสมัยจอมพลถนอม กิตติขจร; โอรสในพลตรี หม่อมเจ้าทองฑีฆายุ ทองใหญ่ กับหม่อมลุดมิลา ทองใหญ่ ณ อยุธยา) มีบุตรธิดา 4 คน คือ

* หม่อมหลวงประจักษศิลป ทองใหญ่ สมรสกับ ผู้ช่วยศาสตราจารย์วันดี ทองใหญ่ ณ อยุธยา อดีตคณบดีคณะครุศาสตร์ มหาวิทยาลัยราชภัฏสวนสุนันทา มีบุตร 3 คน คือ
** ประวาลทอง ทองใหญ่ ณ อยุธยา
** ประคองศิลป์ ทองใหญ่ ณ อยุธยา
** ประวีณศรี ไตรประคอง
* หม่อมหลวงนีลนารา ชิโมมุระ สมรสกับยาซุโอะ ชิโมมุระ นักวิทยาศาสตร์ด้านพลังงานนิวเคลียร์ ชื่อดังชาวญี่ปุ่น มีบุตร 3 คนคือ
** ฮิโรโนบุ ชิโมมุระ
** บุนจิโร ชิโมมุระ
** มิโนรุ ชิโมมุระ
* หม่อมหลวงจักรานพคุณ ทองใหญ่ นักวิชาการทางการเกษตร
* ผู้ช่วยศาสตราจารย์ หม่อมหลวงสุนทรานี ทองใหญ่

ท่านผู้หญิงนพคุณ เป็นผู้มีความสามารถทางภาษาอย่างยิ่ง และมีคติประจำใจว่า "ยิ่งได้รับเกียรติยศสูงขึ้นเท่าใด ก็ยิ่งต้องทำงานให้สมกับเกียรติยศมากขึ้นเท่านั้น" และเป็นศาสตราจารย์หญิงคนแรกของไทย

ท่านผู้หญิงนพคุณ ทองใหญ่ ณ อยุธยา ถึงแก่อนิจกรรมเมื่อวันที่ 26 มีนาคม พ.ศ. 2533 สิริอายุ 78 ปี พระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันที่ 5 เมษายน พ.ศ. 2533

## เครื่องราชอิสริยาภรณ์

## อ้างอิง

หมวดหมู่:ชาวอเมริกันเชื้อสายญี่ปุ่น
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันในประเทศไทย
หมวดหมู่:บุคคลที่เกี่ยวข้องกับเพลงพระราชนิพนธ์
หมวดหมู่:ท่านผู้หญิง
หมวดหมู่:ราชสกุลทองใหญ่
หมวดหมู่:ณ อยุธยา
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญจักรพรรดิมาลา
หมวดหมู่:ศาสตราจารย์
หมวดหมู่:บุคคลจากคณะอักษรศาสตร์ จุฬาลงกรณ์มหาวิทยาลัย
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
หมวดหมู่:บุคคลจากรัฐโรดไอแลนด์
หมวดหมู่:บุคคลที่ได้มาเป็นพลเมืองไทย
สมโรจน์ สวัสดิกุล ณ อยุธยา

ท่านผู้หญิง**สมโรจน์ สวัสดิกุล ณ อยุธยา** (10 มกราคม พ.ศ. 2456 - 5 มีนาคม พ.ศ. 2550) เป็นผู้ประพันธ์คำร้องในเพลงพระราชนิพนธ์ ค่ำแล้ว, มหาจุฬาลงกรณ์, เมื่อโสมส่อง, ลมหนาว, พณิชยการพระนคร

## ประวัติ
ท่านผู้หญิงสมโรจน์ สวัสดิกุล ณ อยุธยา (สกุลเดิม ผลชีวิน) เกิดเมื่อวันที่ 10 มกราคม พ.ศ. 2456 เป็นธิดาคนโตของพระพิสัณห์พิทยาภูณ (โชติ ผลชีวิน) และหม่อมหลวงสมบุญ ผลชีวิน (ราชสกุลเดิม เดชาติวงศ์) มีพี่น้อง 10 คน น้องชายของเธอคนหนึ่ง คือสุภร ผลชีวิน

เธอจบการศึกษาจากคณะอักษรศาสตร์ จุฬาลงกรณ์มหาวิทยาลัย จากนั้นจึงเริ่มรับราชการที่กระทรวงศึกษาธิการ โดยดำรงตำแหน่งสุดท้าย เป็นผู้อำนวยการกองวิทยาลัยเทคนิค 

ด้านชีวิตครอบครัวสมรสกับหม่อมราชวงศ์สุมนชาติ สวัสดิกุล (25 พฤศจิกายน พ.ศ. 2453 - 23 พฤษภาคม พ.ศ. 2507) โอรสในหม่อมเจ้าชายมงคลประวัติ สวัสดิกุล มีบุตรธิดา 2 คน คือหม่อมหลวงสุรักษ์ สวัสดิกุล (ถึงแก่กรรม) และหม่อมหลวงดารัตน์ สวัสดิกุล 

ท่านผู้หญิงสมโรจน์มีความสามารถด้านการประพันธ์ ด้านภาษาไทย และวรรณกรรม เคยถวายงานรับใช้เบื้องพระยุคลบาทพระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระบรมวงศานุวงศ์ทุกพระองค์ โดยได้รับพระราชทานเครื่องราชอิสริยาภรณ์ ทุติยจุลจอมเกล้าวิเศษ จึงใช้คำนำหน้านามว่าท่านผู้หญิง

ท่านผู้หญิงสมโรจน์ สวัสดิกุล ณ อยุธยา ถึงแก่อนิจกรรมด้วยโรคชรา เมื่อวันที่ 5 มีนาคม พ.ศ. 2550 สิริอายุ 94 ปี

## เครื่องราชอิสริยาภรณ์

## อ้างอิง

หมวดหมู่:บุคคลที่เกี่ยวข้องกับเพลงพระราชนิพนธ์
หมวดหมู่:นักเขียนชาวไทย
หมวดหมู่:ท่านผู้หญิง
หมวดหมู่:ณ อยุธยา
หมวดหมู่:ราชสกุลสวัสดิกุล
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ภ.ป.ร.2
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
หมวดหมู่:ราชสกุลเดชาติวงศ์
สุภร ผลชีวิน

**สุภร ผลชีวิน** นักประพันธ์ เป็นผู้คิดค้นฉันทลักษณ์ "เปษณนาทฉันท์ 16" และ "มุทิงคนาท 14" และเป็นผู้ประพันธ์คำร้องเพลงพระราชนิพนธ์มหาจุฬาลงกรณ์ ร่วมกับท่านผู้หญิงสมโรจน์ สวัสดิกุล ณ อยุธยา

## เครื่องราชอิสริยาภรณ์

## แหล่งข้อมูลอื่น
* http://www.sk.ac.th/club/Web%20T.Chutima%20New/7.htm 

หมวดหมู่:นักเขียนชาวไทย
หมวดหมู่:กวีชาวไทย
หมวดหมู่:บุคคลจากโรงเรียนเทพศิรินทร์
หมวดหมู่:ผู้ได้รับเหรียญรัตนาภรณ์ ภ.ป.ร.4
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
นายจำนงราชกิจ (จรัล บุณยรัตพันธุ์)

รองเสวกเอก **นายจำนงราชกิจ** นามเดิม **จรัล บุณยรัตพันธุ์** (4 กุมภาพันธ์ พ.ศ. 2442 – 6 ธันวาคม พ.ศ. 2515) อดีตรองราชเลขาธิการ ผู้ประพันธ์คำร้องเพลงพระราชนิพนธ์ ยูงทอง และคติคารม

## ประวัติ
นายจำนงราชกิจ นามเดิม จรัล บุณยรัตพันธุ์ เกิดเมื่อวันที่ 4 กุมภาพันธ์ พ.ศ. 2441 (นับแบบปัจจุบัน คือ พ.ศ. 2442) เป็นบุตรนายจ่าง และ นางวร บุณยรัตพันธุ์   มีพี่น้องเรียงตามลำดับดังนี้  

# นางสาวระวิง บุณยรัตพันธุ์ 
# นางวรรณ เชาวนปรีชาลักษณ์ (วรรณ บุนนาค) ภรรยาหลวงเชาวนปรีชาลักษณ์
# ท้าวศรีสัจจา (สังวาลย์ บุณยรัตพันธุ์) (2438–2533)
# นายจำนงราชกิจ (จรัล บุณยรัตพันธุ์)
# พันตรีนายแพทย์เจริญ บุณยรัตพันธุ์ (2444–2539)
# นางสาวรวีวรรณ บุณยรัตพันธุ์ 
# หลวงดิฐการภักดี (จรูญ บุณยรัตพันธุ์) (2449–2540)
# คุณหญิงไสววงศ์ ทองเจือ ภรรยานายพงศ์ทอง ทองเจือ

ท่านได้สมรสกับ  นางสาวเฉลิม ศุขปราการ (เฉลิม บุณยรัตพันธุ์) บุตรีของร้อยตำรวจเอกหลวงสุขกิจจำนงค์  เมื่อปี พ.ศ. 2476  มีบุตรชาย 1 คน คือ นายอำพน บุณยรัตพันธุ์ ซึ่งสมรสกับหม่อมหลวงสลีระพัฒน์ ลดาวัลย์  ธิดาหม่อมราชวงศ์สล้าง ลดาวัลย์ (นายชิดหุ้มแพร) และนางทองพูน ลดาวัลย์ ณ อยุธยา 

นายจำนงราชกิจ  ถึงแก่อนิจกรรม ด้วยโรคหลอดเลือดในสมอง  เมื่อวันที่ 6 ธันวาคม พ.ศ. 2515 รวมศิริอายุ 74 ปี เศษ

## การศึกษา
เริ่มเรียนที่โรงเรียนวัดนวลนรดิศ เมื่ออายุ 5 ขวบ และโรงเรียนมัธยมวัดเทพศิรินทร์ อีก 2 ปี และเข้าเป็นนักเรียนประจำที่โรงเรียนราชวิทยาลัย สมัยสายสวลีและสมัยบางขวาง เมื่อ พ.ศ. 2452-2459

## การทำงาน
ได้เข้ารับราชการในพระราชสำนักพระบาทสมเด็จพระมงกุฎเกล้าเจ้าอยู่หัว สังกัดกรมมหรสพ อยู่ 2 ปี จากนั้นโปรดเกล้าฯ ไปรับราชการในกรมราชเลขานุการในพระองค์ (สำนักราชเลขาธิการในปัจจุบัน) ได้ปฏิบัติราชการจนถึงรัชกาลที่ 9 พ.ศ. 2499 ทรงพระกรุณาโปรดเกล้าฯแต่งตั้งเป็น ข้าราชการพลเรือนชั้นพิเศษ และดำรงตำแหน่งรองราชเลขาธิการ ในปี พ.ศ. 2507 จนกำหนดเกษียณเนื่องจากสูงอายุแต่ก็ยังทรงพระกรุณาโปรดเกล้าฯ เป็นที่ปรึกษาสำนักราชเลขาธิการจนถึงแก่อนิจกรรม กล่าวได้ว่าเป็นผู้ได้มีชีวิตการทำงานใต้พระบารมีติดต่อกันเป็นเวลานานที่สุด 4 รัชกาล รวมเวลากว่า 60 ปี

## ยศและบรรดาศักดิ์
* 16 มิถุนายน พ.ศ. 2460 มหาดเล็กวิเศษ รับพระราชทานเงินเดือนมหาดเล็กสำรองชั้นที่ 3
* 2 พฤศจิกายน พ.ศ. 2462 ขุนชำนาญบรรณารักษ์ ถือศักดินา ๖๐๐
* 17 กุมภาพันธ์ พ.ศ. 2464 นายจำนงราชกิจ หุ้มแพรวิเศษ ถือศักดินา ๕๐๐ 

## เครื่องราชอิสริยาภรณ์

## อ้างอิง

หมวดหมู่:สกุลบุณยรัตพันธุ์
หมวดหมู่:บุคคลที่เกี่ยวข้องกับเพลงพระราชนิพนธ์
จำนงราชกิจ
หมวดหมู่:บุคคลจากโรงเรียนวัดนวลนรดิศ
หมวดหมู่:บุคคลจากโรงเรียนเทพศิรินทร์
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญรัตนาภรณ์ อ.ป.ร.3
หมวดหมู่:ผู้ได้รับเหรียญรัตนาภรณ์ ป.ป.ร.5
หมวดหมู่:สมาชิกกองเสือป่า
หมวดหมู่:ผู้ได้รับเหรียญราชรุจิ ร.จ.ท.6
หมวดหมู่:ผู้ได้รับเหรียญราชรุจิ ร.จ.ท.9
ทฤษฎีข้อมูล

**ทฤษฏีข้อมูล** () เป็นทฤษฏีที่ว่าด้วยการแทนเชิงนามธรรมของแง่มุมต่าง ๆ ของข้อมูล ซึ่งใช้แบ่งแยกสถานะการณ์ต่าง ๆ ของข้อมูลที่เป็นไปได้ออกด้วยแนวคิดจำนวนน้อย

แง่มุมหลัก ๆ สองแง่มุมของทฤษฎีข้อมูลคือ
* ทฤษฏีการออกแบบเชิงประจักษ์ หรือ เชิงประสบการณ์ (Empirical Design Theory)
* ทฤษฏีการวัดผล (Measurement Theory)

## ทฤษฎีการออกแบบเชิงการทดลอง
เป็นแง่มุมของทฤษฎีที่ว่าด้วยหัวข้อต่าง ๆ เช่น

* **เงื่อนไขการทดลอง** คือแง่มุมต่าง ๆ ของสถานการณ์ในการทดลอง 
***วิถี** หมายถึงการออกแบบการทดลองปกติ ได้แก่จำนวนเงื่อนไขใดบ้างในการทดลองที่ต้องคำนึงถึง การออกแบบการทดลองยังรวมถึงเงื่อนไขหลาย ๆ อย่างที่ต้องคำนึงถึงพร้อม ๆ กัน
***ระดับการทดลอง* คือจำนวนค่าที่ต่างกันของวิถึการออกแบบ
***การซ้ำการทดลอง* คือวิธีพิเศษในการออกแบบที่ใช้โดยการทำซ้ำเดิมวิถีทางโดยการผสมการออกแบบการทดลองต่าง ๆ เข้าด้วยกัน
***ภาวะการทดลอง** คือจำนวนวิถึของการออกแบบที่มีเอกลักษณ์ ซึ่งพิจารณาด้วยข้อมูลที่เกี่ยวข้องคือ
***รูปร่าง* เช่น ข้อมูลอาจจะเป็นสี่เหลี่ยมด้านเท่า (สองทาง, หนึ่งภาวะ) หรือเป็นสี่เหลี่ยมด้านขนาน (สองทาง, สองภาวะ)
***สมมาตรหรือไม่สมมาตร* ข้อมูลที่เป็นสี่เหลี่ยมอาจจะสมมาตรหรืไม่ก็ได้ โดยข้อมูลที่ไม่สมมาตรจะเรียกว่าข้อมูลสามเหลี่ยม
***ข้อมูลแจกแจงหลายตัวแปร* ข้อมูลเหล่านี้จะเป็นสี่เหลี่ยมด้านขนาน ส่วนใหญ่มีหนึ่งภาวะ และข้อมูลมักจะอยู่เรียงตัวเป็นสดมภ์
***ความสมบูรณ์** หากไม่มีข้อมูลหาข้อมูลจะเรียกว่าข้อมูลที่สมบูรณ์
***หมวดหมู่ในการสำรวจ**
***การสำรวจจะต้องจัดหมวดหมู่* 
***สามารถใช้ตัวแปรเสริมของข้อมูล*
**หมวดหมู่ต้องชัดเจนและมีจำนวนน้อย*

## ทฤษฎีในการวัดผล
เป็นแง่มุมเกี่ยวกับการกำหนดค่าตัวเลขให้กับลักษณะเฉพาะของสิ่งที่สำรวจหรือเหตุการณ์ต่าง ๆ โดยกำหนดกฎเกณฑ์ที่ใช้ให้เข้าใจง่าย ใช้งานง่ายและได้ค่าตัวเลขที่เกี่ยวข้องกับชุดของการวัดผลอื่น ๆ เท่าที่เป็นไปได้

## ตัวอย่างเกี่ยวกับการใช้ทฤษฎีข้อมูล

ตัวอย่างเช่นการวิเคราะห์ความแตกต่างภายในหรือระหว่างกลุ่ม หรือ ความแปรปรวนตามหัวข้อของข้อมูลที่มีการแจกแจงหลายตัวแปร (multivariate data) วิธีการเชิงสถิติดั้งเดิมในการวิเคราะห์แบบมีการแจกแจงหลายตัวแปรนั้นจะสมมติว่าหน่วยในการวิเคราะห์นั้นที่แยกเฉพาะกลุ่ม (เช่น บุคคล, เด็ก, ผู้ใหญ่ ฯลฯ) นั้นจัดอยู่ในกลุ่มประชากรแบบเอกพันธุ์ (homogeneous population)และสามารถจัดเป็นกลุ่มตัวอย่างสุ่มจากประชากรกลุ่มนี้ 

อย่างไรก็ตามในทางการศึกษาด้านพฤติกรรม การสำรวจมักไม่เป็นไปอย่างไม่อิสระ และกลุ่มประชากรก็ไม่เอกพันธุ์คือ มีความหลากหลาย ซึ่งบ่อยครั้งไม่สามารถระบุได้ ซึ่งในสถานะการณ์แบบนี้จำเป็นต้องใช้วิธีการเชิงทฤษฏีข้อมูลในการพัฒนาวิธีที่ไม่ขึ้นกับการปรับค่าปรกติที่มีการแจกแจงหลายตัวและตัวอย่างแบบเอกพันธุ์ และเนื่องจากว่าการสำรวจแบ่งแยกเป็นกลุ่มย่อย ความแตกต่างภายในกลุ่มและนอกกลุ่มก็จะมีค่าตรงกลางซึ่งเรียกว่าการศึกษาปฏิสัมพันธ์ระหว่างกลุ่ม 

การศึกษาทฤษฏีข้อมูลมุ่งเน้นไปใช้งานเกี่ยวกับความสัมพันธ์การศึกษาเชิงพฤติกรรมเช่นเรื่อง ศึกษาศาสตร์ และจิตวิทยา หรือเน้นในการค้นพบช่วงทั้งหมดของข้อมูลการสำรวจ และทดลองทางการแพทย์ ชีววิทยา และวิทยาศาสตร์สิ่งมีชีวิต

## ดูเพิ่ม
* ทฤษฎีสารสนเทศ

หมวดหมู่:ข้อมูล
หมวดหมู่:สถิติศาสตร์
ปรีชา ดิษยนันทน์

พลเรือตรี **ปรีชา ดิษยนันทน์** หัวหน้ากองดุริยางค์ทหารเรือ กองทัพเรือ ดำรงตำแหน่งระหว่าง พ.ศ. 2505 - พ.ศ. 2508 เป็นผู้ประพันธ์คำร้องเพลงพระราชนิพนธ์ภิรมย์รัก เมื่อ พ.ศ. 2502

หมวดหมู่:บุคคลที่เกี่ยวข้องกับเพลงพระราชนิพนธ์
หมวดหมู่:ทหารเรือชาวไทย
วัลลภ จันทร์แสงศรี

**พันตำรวจเอกวัลลภ จันทร์แสงศรี** เป็นผู้ประพันธ์คำร้อง เพลงพระราชนิพนธ์ เรา-เหล่าราบ 21 เพลงประจำกรมทหารราบที่ 21 รักษาพระองค์  "ทหารเสือพระราชินี"  เมื่อ พ.ศ. 2519 โดยพระราชเสาวนีย์ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 

ปัจจุบัน พันตำรวจเอกวัลลภ จันทร์แสงศรี ดำรงตำแหน่ง  ผกก.อก.ภ.จ.แพร่


หมวดหมู่:ตำรวจชาวไทย
สมภพ จันทรประภา

**สมภพ จันทรประภา** (14 กุมภาพันธ์ พ.ศ. 2462 – 27 พฤศจิกายน พ.ศ. 2530) เป็นอดีตข้าราชการพลเรือนชาวไทย เป็นอดีตรองอธิบดีกรมศิลปากร และผู้ตรวจราชการกระทรวงศึกษาธิการ

## ประวัติ
**สมภพ จันทรประภา** เกิดวันที่ 14 กุมภาพันธ์ พ.ศ. 2462 จบการศึกษาจากคณะวิศวกรรมศาสตร์ จุฬาลงกรณ์มหาวิทยาลัย แล้วเข้าทำงานในกองวิชาการเหมืองแร่ กรมโลหกิจ กระทรวงอุตสาหกรรม ก่อนโอนมารับราชการที่กระทรวงศึกษาธิการ และตำแหน่งสุดท้ายก่อนเกษียณอายุราชการคือตำแหน่งผู้ตรวจราชการ

สมภพเป็นผู้ประพันธ์ประพันธ์กลอนสุภาพ ๔ บท จากพระราชดำรัสที่พระราชทานแก่สมาชิกสภานิติบัญญัติที่เข้าเฝ้าฯ ณ พระตำหนักจิตรลดารโหฐาน เมื่อ พ.ศ. ๒๕๑๖   พระบาทสมเด็จพระมหาภูมิพลอดุลยเดชมหาราช บรมนาถบพิตร ทอดพระเนตรแล้ว  ทรงเกิดแรงบันดาลพระราชหฤทัยที่จะทรงพระราชนิพนธ์ทำนอง เป็นเพลงพระราชนิพนธ์เราสู้ และแต่งหนังสือ "สมเด็จพระศรีสวรินทิราฯ " พระประวัติของสมเด็จพระศรีสวรินทิราบรมราชเทวี พระพันวัสสาอัยยิกาเจ้า

สมภพ จันทรประภา ถึงแก่อนิจกรรมเมื่อวันที่ 27 พฤศจิกายน พ.ศ. 2530 ต่อมาปี พ.ศ. 2558 กระทรวงวัฒนธรรมได้ยกย่องเชิดชูเกียรติให้เป็น "บูรพศิลปิน" สาขาวรรณศิลป์

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:ภาคีสมาชิกราชบัณฑิตยสถาน
หมวดหมู่:บุคคลที่เกี่ยวข้องกับเพลงพระราชนิพนธ์
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญราชรุจิ ร.จ.ท.9
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
สกิน

**สกิน** (skin) คือ ลักษณะหน้าโปรแกรม (GUI) ซึ่งสามารถเปลี่ยนแปลงได้ตามความต้องการเพื่อใช้กับซอฟต์แวร์หรือเว็บไซต์ เพื่อปรับแต่งความสวยงามของผู้ใช้ ตัวอย่างซอฟต์แวร์ที่มีสกิน เช่น เมสเซนเจอร์ เบราว์เซอร์ โปรแกรมฟังเพลง วินแอมป์ หรือ มีเดียเพลเยอร์

หมวดหมู่:ส่วนต่อประสานกราฟิกกับผู้ใช้
วงลายคราม

**วงลายคราม** (Lay Kram) เป็นวงดนตรีในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่งทรงตั้งขึ้นที่พระที่นั่งอัมพรสถานภายหลังเสด็จนิวัตประเทศไทย เล่นดนตรีในแนวแจ๊ส Dixieland  ซึ่งมีความสนุกสนานเบิกบาน เปิดโอกาสให้ผู้เล่นแสดงความสามารถเฉพาะตัว

"วงลายคราม" ประกอบด้วยนักดนตรีสมัครเล่นทั้งหมด ซึ่งล้วนเป็นพระราชวงศ์ผู้ใหญ่ที่พระองค์ทรงคุ้นเคยมาแต่ทรงพระเยาว์ เช่น
* หม่อมเจ้าวิมวาทิตย์ รพีพัฒน์
* หม่อมเจ้าแววจักร จักรพันธุ์
* หม่อมหลวงเดช สนิทวงศ์
* หม่อมเจ้ากมลีสาน ชุมพล
* หม่อมหลวงอุดม สนิทวงศ์
* หม่อมราชวงศ์พงศ์อมร กฤดากร
* หม่อมราชวงศ์เสนีย์ ปราโมช
* หม่อมเจ้าชุมปกบุตร ชุมพล 
* หม่อมหลวงประพันธ์ สนิทวงศ์
* นายดำเกิง สนิทวงศ์ ณ อยุธยา
* นายสุรเทิน บุนนาค
* นายแมนรัตน์ ศรีกรานนท์

นักร้องของวงลายครามได้แก่ หม่อมเจ้ามุรธาภิเศก โสณกุล หม่อมเจ้าขจรจบกิตติคุณ กิติยากร เป็นต้น 

เนื่องจากวงลายคราม เป็นวงดนตรีของนักดนตรี นักร้องสมัครเล่น หลายครั้งที่นักดนตรีมักจะเล่นผิด ๆ ถูก ๆ แต่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ก็มีพระมหากรุณาธิคุณ ทรงแนะนำ พระราชทานกำลังใจ ให้ทุกคนมีความสนุกครึกครื้นอยู่กับการเล่นดนตรีอยู่เสมอ วงลายครามจะมาร่วมเล่นดนตรี ณ พระที่นั่งอัมพรสถาน ทุกเย็นวันศุกร์

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระราชนิพนธ์เพลง **[[Lay Kram Goes Dixie]]** พระราชทานให้เป็นเพลงประจำวง

## ดูเพิ่ม
* วง อ.ส. วันศุกร์

## แหล่งข้อมูลอื่น
* http://www.musiclearnonline.com/  ปรับปรุงข้อมูลล่าสุด  กันยายน 2549 โดย น.ส.ปฤณ สุภัควณิช
หม่อมหลวงประพันธ์ สนิทวงศ์

**หม่อมหลวงประพันธ์ สนิทวงศ์ ท.จ.ว.** (29 เมษายน พ.ศ. 2462 - 3 มีนาคมพ.ศ. 2546) เป็นผู้ประพันธ์คำร้องเพลงพระราชนิพนธ์ไร้เดือน เตือนใจ และเกาะในฝัน ร่วมกับท่านผู้หญิงมณีรัตน์ บุนนาค เป็นสมาชิกวงลายคราม และวง อ.ส. วันศุกร์ วงดนตรีแจ๊สส่วนพระองค์ในพระบาทสมเด็จพระมหาภูมิพลอดุลยเดชมหาราช บรมนาถบพิตร  

นอกจากนี้ท่านยังเป็นผู้ประพันธ์ทำนองเพลงที่มีชื่อเสียงมากมาย เช่น ลมหวน, หากรู้สักนิด (เพลงประกอบละครเวที เรื่อง บ้านทรายทอง), เพลงประจำมหาวิทยาลัยขอนแก่น, จุฬาแซมบ้า ฯลฯ

หม่อมหลวงประพันธ์ สนิทวงศ์ เป็นผู้ที่สนใจดนตรีมาตั้งแต่เด็ก โดยเริ่มเรียนเปียโนแบบครูพักลักจำที่โรงเรียนกรุงเทพคริสเตียนวิทยาลัย และเริ่มเล่นเปียโนโดยเล่นเฉพาะโน้ตตัวดำก่อน (Ebony Key) เนื่องจากคิดว่ามีตัวโน้ตน้อยกว่าโน้ตตัวขาว หลังจากนั้นก็เริ่มเล่นเปียโนด้วยตนเองมาเรื่อย ๆ และหัดอ่านและเขียนโน้ตเพลง จนเริ่มแต่งเพลงตอนอายุ 18 ปี ขณะเรียนอยู่ที่จุฬาลงกรณ์มหาวิทยาลัย โดยแต่งร่วมกับหม่อมหลวงพวงร้อย อภัยวงศ์ และใช้นามในการแต่งเพลงร่วมว่า "ร้อยพัน" ได้รับยกย่องเชิดชูเกียรติเป็นบูรพศิลปิน สาขาศิลปะการแสดง ประจำปี พ.ศ. 2558

## ประวัติ
หม่อมหลวงประพันธ์ สนิทวงศ์ เป็นบุตรคนที่ 3 ของหม่อมราชวงศ์สุวพันธุ์ สนิทวงศ์ และนางประยงค์ สนิทวงศ์ ณ อยุธยา (ปักษานนท์) มีพี่น้องร่วมบิดาทั้งหมด 23 คน ได้สมรสกับหม่อมราชวงศ์ทรงศรี และมีบุตรด้วยกัน 2 คน ดังนี้

# พลอากาศเอก อนุพันธ์ สนิทวงศ์ ณ อยุธยา (อดีตรองผู้บัญชาการทหารสูงสุด และ รองผู้บัญชาการทหารอากาศ)
# พลตำรวจเอก อิสระพันธ์ สนิทวงศ์ ณ อยุธยา (อดีตรองผู้บัญชาการตำรวจแห่งชาติ)

;การศึกษา 
* พ.ศ. 2469 เข้ารับการศึกษาชั้นประถมศึกษาปีที่ 1 ที่โรงเรียนกรุงเทพคริสเตียนวิทยาลัย
* พ.ศ. 2482 ศึกษาคณะสัตวแพทยศาสตร์ จุฬาลงกรณ์มหาวิทยาลัย

หม่อมหลวงประพันธ์ สนิทวงศ์ ถึงแก่อนิจกรรมด้วยโรคชรา จากเลือดไม่พอเพียงไปเลี้ยงหัวใจทำให้หัวใจขาดเลือด เมื่อวันที่ 3 มีนาคม พ.ศ. 2546 ณ โรงพยาบาลวิชัยยุทธ

## เครื่องราชอิสริยาภรณ์
* พ.ศ. 2539 - 80px เครื่องราชอิสริยาภรณ์จุลจอมเกล้า ชั้น ทุติยจุลจอมเกล้าวิเศษ 

## อ้างอิง

* หนังสือพระราชทานเพลิงศพ หม่อมหลวงประพันธ์ สนิทวงศ์

หมวดหมู่:บุคคลที่เกี่ยวข้องกับเพลงพระราชนิพนธ์
หมวดหมู่:หม่อมหลวง
หมวดหมู่:ราชสกุลสนิทวงศ์
หมวดหมู่:ทหารเรือชาวไทย
หมวดหมู่:นักแต่งเพลงลูกกรุง
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากคณะสัตวแพทยศาสตร์ จุฬาลงกรณ์มหาวิทยาลัย
หมวดหมู่:บูรพศิลปินสาขาศิลปะการแสดง
แด่ทหารหาญในสมรภูมิ

**** เป็นเพลงปลุกใจที่ประพันธ์ขึ้นในปี พ.ศ. 2519 ในลักษณะของกาพย์ยานี 11 โดยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง มีพระราชเสาวนีย์ให้ท่านผู้หญิงพึงจิตต์ ศุภมิตรเขียนถวายในขณะที่สถานการณ์คอมมิวนิสต์รุกหนัก และมีทหารแนวหน้าจำนวนมากเสียชีวิต ท่านผู้หญิงพึงจิตต์ ศุภมิตรใช้เวลา 2 ชั่วโมงในการประพันธ์เนิ้อร้อง โดยจินตนาการถึงฐานของทหาร และความรู้สึกคิดถึงบ้านเมื่อมองดวงดาวบนท้องฟ้า เพลงนี้จึงมีคำร้องขึ้นต้นว่า "ดวงดาวสกาวหม่น...." เมื่อประพันธ์เนื้อร้องเสร็จก็นำไปถวายสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ซึ่งพระองค์ได้มีพระราชเสาวนีย์ให้แมนรัตน์ ศรีกรานนท์เป็นผู้ประพันธ์ทำนองต่อไป

ขับร้องโดย สวลี ผกาพันธุ์ และวงดุริยางค์กองทัพเรือ เรียบเรียงเสียงประสานโดย พลเรือเอก หม่อมหลวงอัศนี ปราโมช

## คำร้อง
:(หญิง)
:ดวงดาวสกาวหม่น อัสสุชลสิหลั่งไหล
:อาบร่างนักรบไทย ในพนาแสนอาดูร
:เจ็บช้ำระกำจิต มิเคยคิดจะสิ้นสูญ
:ประวัติศาสตร์จะเพิ่มพูน วีรกรรมอันอำไพ
 
::(หมู่)      
::เพื่อนแก้วผู้แกล้วกล้า ทอดกายา ณ แดนไกล
::ต้องเหน็บหนาวร้าวฤทัย อย่างโดดเดี่ยว และเดียวดาย
::รอบข้างมีร่างเพื่อน นอนกล่นเกลื่อนชีวาวาย
::กอดปืนไว้แนบกาย ที่สาหัสด้วยดัสกร
::เพื่อนถูกบุกกระหน่ำ อริล้ำทั่วสิงขร
::เพราะหวงแหนแดนมารดร จึงมอบชีพเป็นชาติพลี
::เพื่อนสู้ด้วยมือเปล่า จู่โจมเข้ารุกราวี
::กระสุนหมดแต่ยังมี สติมั่นในดวงมาลย์
       
:มิยอมให้ธงชาติใด ปลิวไสวบนทัพฐาน
:แม้ร่างจะแหลกลาญ แต่ไตรรงค์คงยั่งยืน
:ขอเทิดเพื่อนร่วมตาย ด้วยอาลัยสุดจักฝืน
:หากจำต้องกล้ำกลืน เพื่อหน้าที่อันจีรัง
       
::จำไว้ผู้รุกราน จะต่อต้านสุดกำลัง
::หากชีพเราคงยัง ขอแลกชีพกับไพรี
::หยาดเลือดทุกหยาดหยด ที่หลั่งรดปฐพี
::จะชดใช้ในครานี้ จนต้องปลาตและพินาศไป
::จะหาญสู้กับทรชน ผู้คิดปล้นอธิปไตย
::ไล่ออกนอกแดนไทย เพื่อวิญญาณทหารเรา

:(หญิง)       
:ขอเชิญทหารกล้า จงนิทรายังที่เนา
:หลับเถิดอย่าหมองเศร้า จะปกป้องผองไผท...

หมวดหมู่:เพลงทหาร
หมวดหมู่:เพลงปลุกใจของไทย
เจดีย์กระเบื้องเคลือบ

200px|thumb|right|เจดีย์กระเบื้องเคลือบสมัยก่อน
**เจดีย์กระเบื้องเคลือบนานกิง** () ตั้งอยู่เมืองนานกิง ตอนเหนือของจีน สร้างราวคริสต์ศตวรรษที่ 15 ในสมัยราชวงศ์หมิง เจดีย์มีลักษณะทรงรูปแปดเหลี่ยม หลังคามุงด้วยกระเบื้องเคลือบสีเขียว ชายคาแขวนกระดิ่ง 80 ลูกโดยรอบ องค์เจดีย์ก่ออิฐประดับกระเบื้องเคลือบยอดแหลมเป็นทรงกลมต่อขึ้นไปเคลือบทอง เดิมองค์เจดีย์มีเพียง 3 ชั้น ในประมาณพ.ศ. 1973 จักรพรรดิหย่งเล่อโปรดสร้างอีก 6 ชั้น รวม 9 ชั้น มีโซ่โยงจากเหลี่ยมของเจดีย์ 8 เส้น มีกระดิ่งตามแนว 72 ลูก เจดีย์ทรุดโทรมมากเนื่องจากถูกเผาสมัยเกิดกบฏไท่ผิงเทียนกั๋วเมื่อคริสต์ศตวรรษที่ 19 ภายหลังซากเจดีย์ถูกนำไปสร้างเป็นอาคารอื่น เหลือแต่เพียงฐานรากของเจดีย์

ต่อมาในปี พ.ศ. 2553 หวัง เจี้ยนหลิน นักธุรกิจชาวจีนบริจาคเงินจำนวน 156 ล้านดอลลาร์สหรัฐให้เมืองนานกิงเพื่อก่อสร้างเจดีย์ใหม่ มีการเปิดให้เข้าชมเจดีย์องค์ที่สร้างใหม่และสวนสาธารณะรอบ ๆ ในปี พ.ศ. 2558

## อ้างอิง

## แหล่งข้อมูลอื่น

*  (English subtitle)
* ''The Closing Events of the Campaign in China'' by Granville Gower Loch. London 1843.
*Great Bao'en Monastery, Architectura Sinica Site Archive

หมวดหมู่:สิ่งก่อสร้างในคริสต์ศตวรรษที่ 15
หมวดหมู่:ประเทศจีน
อำเภออัมพวา

**อัมพวา** เป็นอำเภอหนึ่งในจังหวัดสมุทรสงคราม ซึ่งอำเภออัมพวาเป็นอำเภอที่มีพื้นที่มากที่สุดของจังหวัดสมุทรสงคราม โดยมีประวัติเมื่อก่อนสมัยกรุงรัตนโกสินทร์ มีผู้คนมาตั้งถิ่นฐานอาศัยอยู่ไม่มากนักต่อมาเมื่อเสียกรุงศรีอยุธยาครั้งที่ 2 ปี พ.ศ. 2310 ผู้คนอพยพมาอยู่กันมากขึ้น เพราะมีทำเลเหมาะแก่การเพาะปลูกและเป็นที่อยู่อาศัย ตามหลักฐานที่พอจะค้นคว้าได้นั้น ปรากฏว่า ทึ่ว่าการอำเภออัมพวาในอดีตได้อาศัยศาลาการเปรียญของวัดอัมพวันเจติยาราม ต่อมาได้ย้ายข้ามคลองอัมพวาไปอยู่ที่ศาลาการเปรียญวัดท้ายตลาด ตำบลบางกะพ้อม ซึ่งอยู่ห่างจากสถานที่เดิมไปประมาณ 400 เมตร และได้ย้ายมาอยู่ที่ริมฝั่งแม่น้ำแม่กลองมาจนทุกวันนี้ และคงใช้ชื่ออัมพวา เพราะบริเวณนี้เดิมเป็นเรือกสวน มีต้นมะพร้าว และต้นมะม่วงอยู่เป็นจำนวนมาก ต้นมะพร้าวนั้นเป็นพืชหลักของสมุทรสงครามและมีอยู่ทั่วไป ส่วนต้นมะม่วงมีการปลูกอยู่อย่างหนาแน่นที่บริเวณนี้ จึงใช้ชื่ออัมพวามาตลอด  ปัจจุบันมี นายยุทธนา  โพธิวิหค ดำรงตำแหน่งเป็นนายอำเภออัมพวาคนปัจจุบัน

## ที่ตั้งและอาณาเขต
อำเภออัมพวามีอาณาเขตติดต่อกับอำเภอข้างเคียง ดังนี้
* **ทิศเหนือ** ติดต่อกับอำเภอบางคนที
* **ทิศตะวันออก** ติดต่อกับอำเภอเมืองสมุทรสงคราม 
* **ทิศใต้** ติดต่อกับอำเภอเขาย้อยและอำเภอบ้านแหลม (จังหวัดเพชรบุรี)
* **ทิศตะวันตก** ติดต่อกับอำเภอปากท่อและอำเภอวัดเพลง (จังหวัดราชบุรี)

## การแบ่งเขตการปกครอง
### การปกครองส่วนภูมิภาค
อำเภออัมพวาแบ่งเขตการปกครองย่อยออกเป็น 12 ตำบล 96 หมู่บ้าน ได้แก่

### การปกครองส่วนท้องถิ่น
ท้องที่อำเภออัมพวาประกอบด้วยองค์กรปกครองส่วนท้องถิ่น 13 แห่ง ได้แก่
* **เทศบาลตำบลอัมพวา** ครอบคลุมพื้นที่ตำบลอัมพวาทั้งตำบล
* **เทศบาลตำบลเหมืองใหม่** ครอบคลุมพื้นที่บางส่วนของตำบลเหมืองใหม่
* **เทศบาลตำบลสวนหลวง** ครอบคลุมพื้นที่ตำบลสวนหลวงทั้งตำบล
* **องค์การบริหารส่วนตำบลท่าคา** ครอบคลุมพื้นที่ตำบลท่าคาทั้งตำบล
* **องค์การบริหารส่วนตำบลวัดประดู่** ครอบคลุมพื้นที่ตำบลวัดประดู่ทั้งตำบล
* **องค์การบริหารส่วนตำบลเหมืองใหม่** ครอบคลุมพื้นที่ตำบลเหมืองใหม่ (นอกเขตเทศบาลตำบลเหมืองใหม่)
* **องค์การบริหารส่วนตำบลบางช้าง** ครอบคลุมพื้นที่ตำบลบางช้างทั้งตำบล
* **องค์การบริหารส่วนตำบลแควอ้อม** ครอบคลุมพื้นที่ตำบลแควอ้อมทั้งตำบล
* **องค์การบริหารส่วนตำบลปลายโพงพาง** ครอบคลุมพื้นที่ตำบลปลายโพงพางทั้งตำบล
* **องค์การบริหารส่วนตำบลบางแค** ครอบคลุมพื้นที่ตำบลบางแคทั้งตำบล
* **องค์การบริหารส่วนตำบลแพรกหนามแดง** ครอบคลุมพื้นที่ตำบลแพรกหนามแดงทั้งตำบล
* **องค์การบริหารส่วนตำบลยี่สาร** ครอบคลุมพื้นที่ตำบลยี่สารทั้งตำบล
* **องค์การบริหารส่วนตำบลบางนางลี่** ครอบคลุมพื้นที่ตำบลบางนางลี่ทั้งตำบล

## โรงเรียนมัธยมในอำเภออัมพวา
# โรงเรียนอัมพวันวิทยาลัย
# โรงเรียนวัดแก้วเจริญอำนวยวิทย์

## วิทยาลัยอาชีวะศึกษาในอำเภออัมพวา
# วิทยาลัยการอาชีพอัมพวา

## บุคคลสำคัญ

* พระครูวินัยธรรมแก้ว พฺรหฺมสโร พระเกจิอาจารย์
* หลวงพ่อคง ธมฺมโชโต เจ้าอาวาส
* เอ๊ะ จิรากร ศิลปินนักร้อง
* ณัฏฐกันย์ อัมพรพงษ์ นางแบบและนักแสดง
* ทศพร วชิระบำเพ็ญ แม่ชี
* ทองเปลว ชลภูมิ นักการเมือง
* ทูล ทองใจ นักร้องเพลงสากล
* ปริศนา พงษ์ทัดศิริกุล ประธานคณะกรรมการ
* พระบาทสมเด็จพระพุทธเลิศหล้านภาลัย กษัตริย์รัชกาลที่ ๒ ในสมัยรัตนโกสินทธ์
* วิโรจน์ ณ บางช้าง สมาชิกผู้แทนราษฎรจังหวัดสมุทรสมคราม
* สมเด็จพระศรีสุริเยนทราบรมราชินี พระองค์ครองของพระบาทสมเด็จพระพุทธยอดฟ้าจุฬาโลกมหาราช
* อุดม ทรงแสง นักแสดงตลก
* อุทัย แก้วละเอียด ศิลปินแห่งชาติสายการแสดง
* อุทิศ นาคสวัสดิ์ นักดนตรีและนักการเมือง
* เอื้อ สุนทรสนาน นักร้องประพันธ์

## อ้างอิง


อัมพวา
อำเภอเมืองสมุทรสงคราม

**เมืองสมุทรสงคราม** เป็นอำเภอเมืองของจังหวัดสมุทรสงคราม เป็นอำเภอที่ขึ้นชื่อเรื่องปลาทูและมีนิทรรศการงานปลาทูแม่กลองทุกปี

อำเภอเมืองสมุทรสงครามโยกย้ายสถานที่และเปลี่ยนชื่อหลายครั้ง เริ่มจากชื่ออำเภอลมทวน ตั้งอยู่ที่ปากคลองลัดจวนและเปลี่ยนชื่อมาเป็นอำเภอเมืองสมุทรสงครามดังเดิมในปี พ.ศ. 2452 ก่อนที่ในปี พ.ศ. 2460 เปลี่ยนชื่อเป็นอำเภอบ้านปรก ต่อมาได้สร้างที่ว่าการอำเภอใหม่เป็นครั้งแรกที่ริมแม่น้ำแม่กลอง (ระหว่างปากคอลงแม่กลอง-คลองลัดจวน) จึงเปลี่ยนชื่ออีกครั้งในปี พ.ศ. 2468 เป็นอำเภอแม่กลอง และในปี พ.ศ. 2481 เปลี่ยนชื่อเป็นอำเภอเมืองสมุทรสงคราม จนปัจจุบัน

## ที่ตั้งและอาณาเขต
* **ทิศเหนือ** ติดต่อกับอำเภอเมืองสมุทรสาคร อำเภอบ้านแพ้ว (จังหวัดสมุทรสาคร) และอำเภอดำเนินสะดวก (จังหวัดราชบุรี)
* **ทิศตะวันออก** จรดอ่าวแม่กลอง (อ่าวไทย)
* **ทิศใต้** ติดต่อกับอำเภอบ้านแหลม (จังหวัดเพชรบุรี)
* **ทิศตะวันตก** ติดต่อกับอำเภอบางคนทีและอำเภออัมพวา

## การแบ่งเขตการปกครอง
### การปกครองส่วนภูมิภาค
อำเภอเมืองสมุทรสงครามแบ่งเขตการปกครองย่อย เป็น 11 ตำบล 87 หมู่บ้าน ได้แก่

### การปกครองส่วนท้องถิ่น
ท้องที่อำเภอเมืองสมุทรสงครามประกอบด้วยองค์กรปกครองส่วนท้องถิ่น 11 แห่ง ได้แก่ 

เทศบาลเมือง 1 แห่ง 
* **[[เทศบาลเมืองสมุทรสงคราม]]** ครอบคลุมพื้นที่ตำบลแม่กลองทั้งตำบล
เทศบาลตำบล 4 แห่ง
* **เทศบาลตำบลบางจะเกร็ง** ครอบคลุมพื้นที่ตำบลบางจะเกร็งทั้งตำบล
* **เทศบาลตำบลบ้านปรก** ครอบคลุมพื้นที่ตำบลบ้านปรกทั้งตำบล
* **เทศบาลตำบลแหลมใหญ่** ครอบคลุมพื้นที่ตำบลแหลมใหญ่ทั้งตำบล
* **เทศบาลตำบลคลองโคน** ครอบคลุมพื้นที่ตำบลคลองโคนทั้งตำบล
องค์การบริหารส่วนตำบล 6 แห่ง 
* **องค์การบริหารส่วนตำบลบางขันแตก** ครอบคลุมพื้นที่ตำบลบางขันแตกทั้งตำบล
* **องค์การบริหารส่วนตำบลลาดใหญ่** ครอบคลุมพื้นที่ตำบลลาดใหญ่ทั้งตำบล
* **องค์การบริหารส่วนตำบลบางแก้ว** ครอบคลุมพื้นที่ตำบลบางแก้วทั้งตำบล
* **องค์การบริหารส่วนตำบลท้ายหาด** ครอบคลุมพื้นที่ตำบลท้ายหาดทั้งตำบล
* **องค์การบริหารส่วนตำบลคลองเขิน** ครอบคลุมพื้นที่ตำบลคลองเขินทั้งตำบล
* **องค์การบริหารส่วนตำบลนางตะเคียน** ครอบคลุมพื้นที่ตำบลนางตะเคียนทั้งตำบล

## อ้างอิง


เมืองสมุทรสงคราม
ภาษาปัญจาบ

**ปัญจาบ** (อักษรคุรมุขี: , อักษรชาห์มุขี: , ) เป็นภาษาอินโด-อารยันที่พูดโดยชาวปัญจาบในภูมิภาคปัญจาบของประเทศปากีสถานและอินเดีย มีการประมาณว่ามีผู้พูดเป็นภาษาแม่ประมาณ 113 ล้านคน โดย 80.5 ล้านคนใน ค.ศ. 2017 อยู่ในปากีสถาน ส่วนอินเดียมีผู้พูด 31.1 ล้านคน (ใน ค.ศ. 2011)

ภาษาปัญจาบเป็นภาษากลุ่มอินโด-ยุโรเปียน ในกลุ่มย่อยอินโด-อิเรเนียน เป็นภาษากลุ่มอินโด-ยุโรเปียนภาษาเดียวที่เป็นภาษาวรรณยุกต์ ซึ่งวรรณยุกต์เกิดจากการออกเสียงพยัญชนะชุดต่าง ๆ ด้วยเสียงสูงต่ำที่ต่างกัน ในเรื่องของความซับซ้อนของรูปศัพท์ เป็นภาษาที่ใช้คำประกอบ (agglutinative language) และมักจะเรียงคำตามลำดับ 'ประธาน กรรม กิริยา'

ชาวปัญจาบได้ถูกแบ่งระหว่างอินเดียและปากีสถานระหว่างการแบ่งอินเดียเมื่อ พ.ศ. 2490 อย่างไรก็ดี ภาษาและวัฒนธรรมปัญจาบมักเป็นปัจจัยที่ทำให้ชาวปัญจาบอยู่รวมกันไม่ว่าจะสัญชาติหรือศาสนาใด มีชาวปัญจาบอพยพจำนวนมากในหลายประเทศเช่น สหรัฐ ออสเตรเลีย อังกฤษ แคนาดา ภาษาปัญจาบเป็นภาษาศักดิ์สิทธิ์ของชาวสิกข์ที่ใช้เขียนวรรณกรรมทางศาสนา เป็นภาษาที่ใช้ในดนตรีภันคระที่แพร่หลายในเอเชียใต้

## สำเนียงและการแพร่กระจายทางภูมิศาสตร์
ภาษาปัญจาบ เป็นภาษาราชการของรัฐปัญจาบในอินเดีย และเป็นภาษาราชการร่วมในรัฐข้างเคียงคือ จันทิครห์ เดลฮี และหรยณะ มีผู้พูดในบริเวณใกล้เคียง เช่น แคชเมียร์และหิมาจัลประเทศ เป็นภาษาหลักของจังหวัดปัญจาบในปากีสถานแต่ไม่มีสถานะเป็นภาษาราชการ โดยภาษาราชการในบริเวณดังกล่าวคือภาษาอูรดูและภาษาอังกฤษ

ภาษาปัญจาบมีสำเนียงต่าง ๆ มากมาย โดยได้รับอิทธิพลจากภาษาสินธีในปากีสถานและภาษาฮินดีในประเทศอินเดีย สำเนียงหลักของภาษาปัญจาบคือ ลาโฮรี ดัรบี มัลไว และโปวาธี ในอินเดีย สำเนียง โปโกฮารี ลัห์นดี และ มุลตานีในปากีสถาน สำเนียงลาโอรีเป็นสำเนียงมาตรฐานสำหรับภาษาเขียนของภาษาปัญจาบ บางสำเนียงเช่นสำเนียงโดกรี สิไรกิ และอินห์โก บางครั้งแยกออกเป็นอีกภาษาต่างหาก

## ภาษาปัญจาบตะวันตกและตะวันออก
แหล่งข้อมูลบางแหล่งแบ่งภาษาปัญจาบเป็นภาษาปัญจาบตะวันตกหรือลัห์นดี กับภาษาปัญจาบตะวันออกซึ่งเป็นข้อมูลที่อ้างอิงจาก G.A. Grierson นักภาษาศาสตร์ท่เข้าไปสำรวจในอินเดีย Grierson กำหนดว่าภาษาปัญจาบตะวันตกคือภาษาที่ใช้พูดทางตะวันตกของเส้นแบ่งแนวเหนือใต้จากตำบลสาหิวัลไปตำบลคุชรานวาลา อย่างไรก็ตามข้อเสนอนี้ยังเป็นที่โต้แย้งกันอยู่

## คำศัพท์
คำศัพท์ภาษาปัญจาบสมัยใหม่ได้รับอิทธิพลจากภาษาอาหรับ ภาษาอูรดู ภาษาเปอร์เซีย และภาษาสันสกฤต ภาษาที่ใช้ในหมู่ผู้อพยพชาวปัญจาบจะมีคำยืมจากภาษาที่ใช้ในบริเวณนั้น เช่น ภาษาอังกฤษ ภาษาสเปน ภาษาดัตช์

## อ้างอิง
### อ้างอิง

### ข้อมูล

* .
* .
* 
* .
*.
*.
*.

## อ่านเพิ่ม
* Bhatia, Tej. 1993 and 2010. *Punjabi : a cognitive-descriptive grammar*. London: Routledge. Series: Descriptive grammars.
* Gill H.S. [Harjit Singh] and Gleason, H.A. 1969. A reference grammar of Punjabi. Revised edition. Patiala, Punjab, India: Languages Department, Punjab University.
* Chopra, R. M., Perso-Arabic Words in Punjabi, in: Indo-Iranica Vol.53 (1–4).
* Chopra, R. M.., The Legacy of The Punjab, 1997, Punjabee Bradree, Calcutta.
* Singh, Chander Shekhar (2004). Punjabi Prosody: The Old Tradition and The New Paradigm. Sri Lanka: Polgasowita: Sikuru Prakasakayo.
* Singh, Chander Shekhar (2014). Punjabi Intonation: An Experimental Study. Muenchen: LINCOM EUROPA.

## แหล่งข้อมูลอื่น
 

* 
* English to Punjabi Dictionary 

ปัญจาบ
ปัญจาบ
ปัญจาบ
ปัญจาบ
เขตรักษาพันธุ์สัตว์ป่าทุ่งใหญ่นเรศวร

**เขตรักษาพันธุ์สัตว์ป่าทุ่งใหญ่นเรศวร**  เป็นแหล่งมรดกโลกของประเทศไทยโดยการขึ้นทะเบียนของยูเนสโก ร่วมกับเขตรักษาพันธุ์สัตว์ป่าห้วยขาแข้ง ภายใต้ชื่อ **[[เขตรักษาพันธุ์สัตว์ป่าทุ่งใหญ่-ห้วยขาแข้ง]]** เมื่อปี พ.ศ. 2534 กินพื้นที่ครอบคลุม 6 อำเภอ ของ 3 จังหวัด ได้แก่ อำเภอบ้านไร่ อำเภอลานสัก อำเภอห้วยคต จังหวัดอุทัยธานี อำเภอสังขละบุรี อำเภอทองผาภูมิ จังหวัดกาญจนบุรี และอำเภออุ้มผาง จังหวัดตาก มีพื้นที่ 2,279,500 ไร่ หรือ 3,647 ตารางกิโลเมตร โดยแบ่งออกได้เป็น

1. เขตรักษาพันธุ์สัตว์ป่าทุ่งใหญ่นเรศวรด้านตะวันออก อยู่ในพื้นที่จังหวัดตาก

2. เขตรักษาพันธุ์สัตว์ป่าทุ่งใหญ่นเรศวรด้านตะวันตก อยู่ในพื้นที่จังหวัดกาญจนบุรี ซึ่งพื้นที่คงเหลือในนี้มีเนื้อที่ 1,331,062 ไร่ โดยเขตรักษาพันธุ์สัตว์ป่าทุ่งใหญ่นเรศวรด้านตะวันตกมีพื้นที่ถึง 1,331,062 ไร่ เปรียบเทียบง่ายๆ คือใหญ่กว่ากรุงเทพฯ เสียอีก

ทั้งนี้ชื่อ "ทุ่งใหญ่นเรศวร" สันนิษฐานว่ามาจากในสมัยอยุธยา สมเด็จพระนเรศวรมหาราชทรงเคยใช้เป็นฐานที่มั่นเพื่อเตรียมทำศึกกับพม่า

## ลักษณะทางภูมิศาสตร์
เขตรักษาพันธุ์สัตว์ป่าทุ่งใหญ่นเรศวร มีลักษณะทางภูมิประเทศเป็นภูเขาสลับซับซ้อน และเป็นต้นกำเนิดของแม่น้ำลำธารที่สำคัญเช่น แม่น้ำแควน้อยและแม่น้ำแควใหญ่ พื้นที่ของเขตรักษาพันธุ์สัตว์ป่าทุ่งใหญ่นเรศวร มีความสูงโดยเฉลี่ยมีความสูงอยู่ที่ ประมาณ 800–1,200 เมตรจากระดับน้ำทะเล และมีเขาใหญ่เป็นยอดเขาที่สูงที่สุด ของเขตรักษาพันธุ์สัตว์ป่าทุ่งใหญ่นเรศวรซึ่งมีความสูง 1,800 เมตรจากระดับน้ำทะเล และเป็นแหล่งที่อยู่อาศัยของสัตว์ป่าหายากหลายชนิด บางชนิดใกล้สูญพันธุ์ หรือเป็นสัตว์เฉพาะถิ่นหรือสัตว์ถิ่นเดียว เช่น ช้างป่า, กระทิง, เสือชนิดต่าง ๆ, ไก่ฟ้าหลังเทา, นกเงือก, เลียงผา, เสือดาว, เสือดำ, หมาใน, นกยูงไทย และแมลงป่าชนิดต่าง ๆ อีกมากมาย

## ดูเพิ่ม
*เขตรักษาพันธุ์สัตว์ป่าห้วยขาแข้ง 

## อ้างอิง

## แหล่งข้อมูลอื่น
* เขตรักษาพันธุ์สัตว์ป่าทุ่งใหญ่-ห้วยขาแข้ง  - ศูนย์ข้อมูลมรดกโลก กระทรวงวัฒนธรรม 
*เว็บไซต์ของเขตรักษาพันธุ์สัตว์ป่าทุ่งใหญ่นเรศวรด้านตะวันตก

หมวดหมู่:แหล่งมรดกโลกทางธรรมชาติ
หมวดหมู่:แหล่งมรดกโลกในประเทศไทย
หมวดหมู่:เขตรักษาพันธุ์สัตว์ป่าทุ่งใหญ่-ห้วยขาแข้ง
หมวดหมู่:เขตรักษาพันธุ์สัตว์ป่าในประเทศไทย
หมวดหมู่:ภูมิศาสตร์ของจังหวัดกาญจนบุรี
หมวดหมู่:ภูมิศาสตร์ของจังหวัดอุทัยธานี
ทุ่งใหญ่นเรศวร
หมวดหมู่:อำเภอบ้านไร่
หมวดหมู่:อำเภอลานสัก
หมวดหมู่:อำเภอห้วยคต
หมวดหมู่:อำเภอสังขละบุรี
หมวดหมู่:อำเภอทองผาภูมิ
หมวดหมู่:อำเภออุ้มผาง
หมวดหมู่:สถานที่ที่ตั้งชื่อตามพระนามของสมเด็จพระนเรศวรมหาราช